ROMÂNIA
MUNICIPIUL TIMIȘOARA
DIRECȚIA CLĂDIRI, TERENURI ȘI DOTĂRI DIVERSE I EST
COMPARTIMENTUL SPAȚII CU ALTĂ DESTINAȚIE I EST
NR. SC 2019-009142/12.04.2019 

                                                           EXPUNERE DE MOTIVE

      privind aprobarea închirierii spațiilor cu altă destinație decât aceea de locuință situate în zona  
                    de est, prin licitație publică deschisă cu strigare, pe o perioadă de 3 ani

Având în vedere prevederile art. 119 și art. 36 alin. (5) lit. ,,a” din Legea nr.215/2001 privind administrația publică locală, cu modificările și completările ulterioare, constituie patrimoniu al unității administrativ-teritoriale bunurile mobile și imobile care aparțin domeniului public și privat precum și drepturile și obligațiile cu caracter patrimonial, consiliul local al unității administrativ teritoriale hotărând închirierea acestor bunuri în condițiile legii;
In temeiul art. 14 din Legea nr.213/1998 privind bunurile proprietate publică:
(1) închirierea   bunurilor proprietate publică a statului sau a unităților administrativ-teritoriale se
aprobă,  după  caz, prin  hotărâre  a  Guvernului,  a  Consiliului  Județean, a Consiliului General al Municipiului  București  sau  a  consiliului  local, iar  contractul  de închiriere va cuprinde clauze de natură să asigure exploatarea bunului închiriat, potrivit specificului acestuia.
(2) contractul  de  închiriere se  poate  încheia, după,  caz,  cu  orice persoana fizică  sau  juridică,
română sau străină, de către titularul dreptului de proprietate sau de administrare.
Totodată,  articolul 15  prevede: "Concesionarea  sau  închirierea bunurilor proprietate publică se
face prin licitație publică, în condițiile legii".
Având în vedere rapoartele de evaluare elaborate de SC Fidox SRL înregistrate cu nr. SC2019-008144/02.04.2019, nr.  FF2018-003118/19.10.2018, nr. SC2019-003152/11.02.2019, respectiv FF2018-003123/19.10.2018, prin care a fost determinat prețul chiriei de piață, aceste valori constituind prețul de pornire al licitației publice deschise cu strigare;
Având     în     vederea    prevederile     HCLMT    nr.    444/12.09.2014   de   aprobare   a regulamentului  privind desfășurarea  licitațiilor  organizate  pentru închirierea bunurilor aflate în proprietatea   public  sau   privată   a   Municipiului  Timișoara,   aprobarea   modelului  cadru   a contractului de concesiune și încheierea  de  acte  adiționale  la   contractele   de   închiriere  aflate  în  derulare,   modificată și completată cu HCLMT nr. 180/10.05.2016; 
Conform  cu  cele  expuse  anterior,  este  necesară  demararea procedurii privind licitația publică deschisă cu strigare pentru închirierea spațiilor cu altă destinație din zona I Est, libere din punct de vedere juridic, în vederea valorificării acestora, pe o perioadă de 3 ani.
Față  de  cele de mai sus, considerăm oportună inițierea unui proiect de hotărâre pentru aprobarea închirierii spațiilor cu altă destinație din zona I Est, prin licitație publică deschisă cu strigare și a documentelor aferente acesteia: raport de evaluare a prețului chiriei, caiet de sarcini, contract cadru de închiriere și instrucțiuni pentru ofertanți, în scopul valorificării acestora, cu destinația de spații comerciale/prestări servicii, pe o perioadă de 3 ani.

